বর্ডার গার্ড পুলিশ
বর্ডার গার্ড পুলিশ ( বর্মী: နယ်ခြားစောင့်ရဲတပ်ဖွဲ့  ; সংক্ষেপে বিজিপি ) হচ্ছে মিয়ানমারের পুলিশ বাহিনীর একটি সীমান্ত নিরাপত্তায় বিশেষজ্ঞ বিভাগ। বিজিপি বর্তমানে উত্তর রাখাইন রাজ্যে নিয়োজিত রয়েছে। মিয়ানমারে সাম্প্রদায়িক সহিংসতা থেকে পালিয়ে আসা রোহিঙ্গাদের চলমান দেশত্যাগের কারণে তারা বিশেষ করে বাংলাদেশ-মিয়ানমার সীমান্তে সক্রিয়। সীমান্ত নিরাপত্তা ছাড়াও বিজেপি চেকপোস্ট পরিচালনা এবং রাখাইন রাজ্যে রোহিঙ্গাদের চলাচলের নথিভুক্ত করার জন্যও নিয়োজিত। আরাকান রোহিঙ্গা স্যালভেশন আর্মির বিদ্রোহীরা রোহিঙ্গাদের প্রতি বিজিপির দুর্ব্যবহারের প্রতিশোধ নিতে বাংলাদেশ-মিয়ানমার সীমান্তে বিজিপি পোস্টে বারবার হামলা করে থাকে।